దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
MS Dhoni చిట్కాలు బెడిసికొట్టాయి!: కుల్దీప్ యాదవ్
ఐపీఎల్ ముగిసిందని, వచ్చే ప్రపంచ కప్‌లో ధోనీ సలహాలు మీకు ఉపకరిస్తాయా, మీ ప్లాన్స్ ఏంటి అని మీడియా అడిగిన ప్రశ్నలకు పిడుగు లాంటి వార్తలు కుల్దీప్ వెల్లడించాడు. ధోనీపై కుల్దీప్ చేసిన కామెంట్లు హాట్ టాపిక్‌గా మారాయి.
Samayam Telugu | Updated:
May 14, 2019, 07:51PM IST
హైలైట్స్
ప్రపంచ కప్ మొదలవ్వక ముందే కుంపటి పెడుతున్న కుల్దీప్ యాదవ్
సక్సెస్ ఫుల్ కెప్టెన్ ఎంఎస్ ధోనీ సలహాలు, చిట్కాలపై సంచలన వ్యాఖ్యలు
ఇలాంటివి జట్టుకు మంచిది కావని సూచిస్తున్న మాజీ క్రికెటర్లు, సీనియర్లు
మాజీ కెప్టెన్, మిస్టర్ కూల్ మహేంద్ర సింగ్ ధోనీ చిట్కాలు చాలాసార్లు బెడిసికొట్టాయని యంగ్ క్రికెటర్, చైనామన్ బౌలర్ కుల్దీప్ యాదవ్ కామెంట్ చేశాడు. సోమవారం (మే 13న) నిర్వహించిన సియట్‌ క్రికెట్‌ రేటింగ్‌ అవార్డుల ప్రదానోత్సవంలో స్పిన్నర్ కుల్దీప్ పాల్గొన్నాడు. ఐపీఎల్ ముగిసిందని, వచ్చే ప్రపంచ కప్‌లో ధోనీ సలహాలు మీకు ఉపకరిస్తాయా, మీ ప్లాన్స్ ఏంటి అని మీడియా అడిగిన ప్రశ్నలకు పిడుగు లాంటి వార్తలు కుల్దీప్ వెల్లడించాడు. ధోనీపై కుల్దీప్ చేసిన కామెంట్లు హాట్ టాపిక్‌గా మారాయి.
‘ధోనీ నిర్ణయాలు, చిట్కాలు గతి తప్పాయి. ప్రతికూల ఫలితాలు వచ్చాయి. అయితే ఆయన కూడా మానవ మాత్రుడే కదా. పొరపాట్లు అన్నవి జరుగుతుంటాయి. ధోనీ ఎక్కువగా మాట్లాడరు. అయితే ఓవర్ల మధ్యలో ఆటగాళ్లకు అవసరమైనమేర సూచనలు ఇస్తాడు. అది కూడా తాను ఏదైనా తప్పు గుర్తించానని భావిస్తే బౌలర్లకు ధోనీ సలహాలు ఇస్తుంటాడు. కొన్ని ప్రత్యేక పరిస్థితుల్లో ధోనీ చిట్కాలు ఫలితాన్ని రాబడతాయని’ వన్డే ప్రపంచ కప్ జట్టు సభ్యుడు కుల్దీప్ యాదవ్ ‘సక్సెస్ ఫుల్ కెప్టెన్’ ధోనీపై తనదైన రీతిలో బదులిచ్చాడు. గతంలో కొన్ని సిరీస్‌లలో తన మాటలు పెడచెవిన పెట్టిన కుల్దీప్‌పై ధోనీ ఆగ్రహం వ్యక్తం చేయడం తెలిసిందే.
కాగా, ఐపీఎల్ సీజన్ ముగియడంతో భారత జట్టు ప్రపంచ కప్ కోసం సన్నద్ధం కానుంది. ఈ నెల 30 నుంచి ఇంగ్లాండ్ వేదికగా వన్డే వరల్డ్ కప్ ప్రారంభం కానుంది. భారత్‌ హాట్‌ ఫేవరెట్‌గా బరిలోకి దిగుతున్న సమయంలో జట్టు సభ్యులు ఇలాంటి కామెంట్లు చేసుకోవడం ఎవ్వరికీ మంచిది కాదని మాజీలు సూచిస్తున్నారు.
ఐపీఎల్‌లో చెన్నై కెప్టెన్ ధోనీ 15 మ్యాచ్‌లాడి 134.62 సగటుతో 416 పరుగులు చేశాడు. కోల్‌కతా నైట్‌ రైడర్స్‌‌కు ఆడిన కుల్దీప్ 10 మ్యాచ్‌ల్లో కేవలం 4 వికెట్లు మాత్రమే పడగొట్టి దారుణంగా విఫలమయ్యాడు. ధోనీ కెప్టెన్సీలో సీఎస్‌కే ఫైనల్ పోరుకు వెళ్లి రన్నరప్‌తో సరిపెట్టుకుంది.